ΠΕΡΙΕΧΟΜΕΝΑ
ΑΠΟΦΑΣΕΙΣ
Εκπαίδευση στην Ιατρική Ειδικότητα της Δερματολογίας και Αφροδισιολογίας.
Εκπαίδευση στην Ιατρική Εξειδίκευση της Κλινικής Μικροβιολογίας.
ΑΠΟΦΑΣΕΙΣ
Αριθμ. Γ5α/Γ.Π.οικ.42970
(1)
Εκπαίδευση στην Ιατρική Ειδικότητα της Δερματολογίας και Αφροδισιολογίας.
Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ
Έχοντας υπόψη:
1. Τις διατάξεις:
α. του ν. 1278/1982 « Για σύσταση Κεντρικού Συμβουλίου Υγείας» ( ΦΕΚ Α 105), όπως ισχύει,
β. της παρ. 1 του άρθρου 31 του ν. 1397/1983 « Εθνικό
σύστημα υγείας» (ΦΕΚ 143 Α΄),
γ. της περ. 5Α της παρ. 4 του άρθρου 8 του ν. 4558/2018
«Κύρωση συμβάσεων μεταξύ του Ελληνικού Δημοσίου
και του Γενικού Νοσοκομείου Χανίων και της Επιτροπής
Εκτελεστών Διαθήκης Γ.Γ. Μαλινάκη και του Γενικού Νοσοκομείου Κεφαλληνίας και των Εκτελεστών της διαθή-
κης της Μαρίας (Μάρης) Βεργωτή αντίστοιχα και λοιπές
διατάξεις» (ΦΕΚ Α΄ 140),
δ. του άρθρου 6 του ν.δ. 3366/1955 «Περί ασκήσεως
του ιατρικού επαγγέλματος και ιατρικών ειδικοτήτων και
άλλων τινών διατάξεων» (ΦΕΚ Α΄258),
ε. του του π.δ. 73/2015 «Διορισμός Αντιπροέδρου της
Κυβέρνησης, Υπουργών, Αναπληρωτών Υπουργών και
Υφυπουργών» (ΦΕΚ Α΄ 116), όπως ισχύει,
στ. του π.δ. 121/2017 «Οργανισμός του Υπουργείου
Υγείας» (ΦΕΚ Α 148 ), όπως ισχύει.
2. Την Υ80/2017 απόφαση του Πρωθυπουργού «Τροποποίηση απόφασης ανάθεσης αρμοδιοτήτων στον Ανα-
πληρωτή Υπουργό Υγείας Παύλο Πολάκη» (ΦΕΚ Β΄ 3904).
3. Την Γ5α/Γ.Π οικ.64843/29-8-2018 υπουργική απόφαση «Σύσταση, μετονομασία ιατρικών ειδικοτήτων,
καθορισμός χρόνου και περιεχομένου άσκησης για την
απόκτηση τίτλου ειδικότητας» (ΦΕΚ 4138 Β΄).
4. Την 2220/9-4-2019 απόφαση του Κεντρικού Συμβουλίου Υγείας.
5. Το γεγονός ότι από την απόφαση αυτή δεν προκαλείται δαπάνη σε βάρος του Κρατικού Προϋπολογισμού,
αποφασίζουμε:
Εγκρίνουμε το αναλυτικό εκπαιδευτικό πρόγραμμα, το
Βιβλιάριο Εκπαίδευσης Ειδικευόμενου, το οποίο χορηγείται στον ιατρό από το Κεντρικό Συμβούλιο Υγείας και
τα αναγνωρισμένα Εκπαιδευτικά Κέντρα για την άσκηση των ιατρών στην ειδικότητα της Δερματολογίας και
Αφροδισιολογίας.
Άρθρο 1
Εκπαιδευτικό Πρόγραμμα
Α. Ορισμός
Η Δερματολογία και Αφροδισιολογία είναι μία ιατρική
ειδικότητα με διπλό αντικείμενο:
1. Τη διάγνωση, θεραπεία (με όλα τα προσφερόμενα
θεραπευτικά μέσα, φαρμακευτικά και χειρουργικά) και
την πρόληψη των παθήσεων του καλυπτηρίου συστήματος (επιδερμίδας, χορίου και υποδόριου), των εξαρ-
τημάτων του (τρίχες, όνυχες και αδένες με εξαίρεση τον
μαστό) καθώς και των όμορων του κυρίως δέρματος
ορατών βλεννογόνων και ημιβλεννογόνων του στόματος, των έξω γεννητικών οργάνων και του πρωκτού σε
όλους τους ασθενείς ανεξαρτήτως φύλου και ηλικίας,
συμπεριλαμβανομένων και των συστηματικών εκδηλώσεων των παραπάνω παθήσεων καθώς και των εκδηλώ-
σεων συστηματικών νοσημάτων στα ανατομικά όρια του
αντικειμένου της ειδικότητας. Επιπλέον έχει ως αντικείμενο την διατήρηση και προαγωγή της καλής υγείας του
δέρματος και των εξαρτημάτων του σε ατομικό επίπεδο και σε επίπεδο κοινωνικού συνόλου, καθώς και την
βελτίωση της φυσικής κατάστασής τους (λειτουργικά
και εμφανισιακά) με την χρήση τόσο φαρμακευτικών
(τοπικών και συστηματικών) όσο και φυσικών μέσων,
συμπεριλαμβανομένων χειρουργικών μεθόδων και νέων
τεχνολογιών φυσικοχημικής αρχής.
2. Τη διάγνωση, θεραπεία και πρόληψη των αφροδισίων νόσων και των εκδηλώσεων των υπολοίπων Σεξου-
αλικώς Μεταδιδομένων Νοσημάτων (συμπεριλαμβανομένης της HIV λοίμωξης) από το δέρμα, την στοματική
κοιλότητα και την πρωκτογεννητική περιοχή καθώς και
την προαγωγή της καλής σεξουαλικής υγείας. Για τα ανωτέρω απαιτείται συνεργασία με Σύμβουλο Λοιμωξιολόγο.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
11 Ιουνίου 2019
ΤΕΥΧΟΣ  ΔΕΥΤΕΡΟ
Αρ. Φύλλου 2272
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2272/11.06.2019
Β. Περιεχόμενο και αντικείμενο της εκπαίδευσης
Ο ειδικευόμενος στην ιατρική ειδικότητα της Δερματολογίας και Αφροδισιολογίας με την ολοκλήρωση
του χρόνου εκπαίδευσης θα πρέπει να έχει αποκτήσει
επαρκή θεωρητική κατάρτιση και ικανοποιητικό επίπεδο
πρακτικών δεξιοτήτων, που θα περιγράφονται αναλυτικά
στο Βιβλιάριο Ειδικευόμενου Δερματολογίας και Αφροδισιολογίας, ώστε αυτοτελώς να είναι σε θέση να κατευ-
θύνει την διαγνωστική και θεραπευτική και επανορθωτική διαδικασία αντιμετώπισης τόσο των συχνότερων όσο
και των σπανιότερων πρωτοπαθών και δευτεροπαθών
παθήσεων του αντικειμένου της ειδικότητας σε όλους
τους ασθενείς ανεξαρτήτως φύλου και ηλικίας.
1ο και 2ο έτος ειδικότητας (Βασική εκπαίδευση -Παθολογία και 1ο έτος ειδικής εκπαίδευσης στην Δερματολο-
γία και Αφροδισιολογία) Θεωρητική κατάρτιση
Βασικές επιστήμες (μακρο και μικρομορφολογία,
εμβρυολογία, φυσιολογία και βιομηχανική-βιοφυσική,
χημεία και βιοχημεία, μοριακή βιολογία και γενετική,
ανοσολογία και μικροβιολογία) του φυσιολογικού καλυπτηρίου συστήματος και των εξαρτημάτων του,
των όμορων ορατών βλεννογόνων, του φυσιολογικού
υποδορίου και αντίστοιχων υποβλεννογόνων συμπεριλαμβανομένων του επιπολής αγγειακού πλέγματος,
του επιχώριου λεμφικού συστήματος και του επιχώριου
περιφερικού νευρικού συστήματος και διαφοροποιήσεις
ανάλογα με την ηλικία, το φύλο και την ανθρώπινη φυλή.
• Βιολογική - φυσιολογική θέση του δέρματος στον
οργανισμό, μηχανισμοί προσαρμογής του στην μεταβολή περιβαλλοντικών παραγόντων και ομοιοστατικής
διασύνδεσής του με τα υπόλοιπα οργανικά συστήματα
του σώματος.
• Βασικές αρχές χειρουργικής δέρματος.
• Φλεγμονή και διαδικασία επούλωσης.
• Το φάσμα των βλαπτικών παραγόντων του δέρματος
(αιτιοπαθογένεια) καθώς και παθολογική φυσιολογία της
αλληλεπίδρασής τους με τους ιστούς.
• Παθογόνα και λοιμωξιολογία, μικροβιολογία, μυκητολογία, ιολογία και παρασιτολογία του καλυπτηρίου
συστήματος, συμπεριλαμβανομένων των αφροδισίων
και λοιπών Σεξουαλικά Μεταδιδόμενων Νόσων (ΣΜΝ)
και της HIV λοίμωξης.
• Καρκινογόνα και καρκινογένεση του δέρματος σε
ιστικό, κυτταρικό και μοριακό-γενετικό επίπεδο.
• Παθοφυσιολογία των βασικών δερματικών αλλοιώσεων (πρωτοπαθών και δευτεροπαθών) και συμπτωμά-
των, όπως πόνος και κνησμός, της σταδιοποίησής τους
και της αντιμετώπισής τους.
• Ιστοπαθολογία, ανοσοιστοπαθολογία και μοριακή
παθοβιολογία των παθήσεων του δέρματος.
• Ανοσολογικές διαταραχές συμπεριλαμβανομένων
της αυτοανοσίας και των αλλεργικών αντιδράσεων.
• Φαρμακολογία και φαρμακοθεραπεία του καλυπτηρίου συστήματος.
• Επίδραση των παθήσεων του δέρματος στο συνολικό
επίπεδο υγείας του οργανισμού (συμπεριλαμβανομένης
της ψυχικής) και μέτρηση ποιότητας ζωής και επιβάρυνσης νόσου σε ατομικό επίπεδο και σε κοινωνικό σύνολο,
επιδημιολογία και στατιστική.
• Αρχές βιοηθικής και δεοντολογίας στην διαχείριση
προσωπικών και επιδημιολογικών δεδομένων και στη
χρήση αποδεικτικής ιατρικής μεθοδολογίας.
• Ιατρονομικά θέματα και διαδικασίες ορθής κλινικής
πρακτικής και κλινικών μελετών.
Πρακτικές δεξιότητες
• Αναγνώριση και περιγραφή πρωτοπαθών και δευτεροπαθών βλαβών του δέρματος και των βλεννογόνων.
• Ορθολογική ιατρική-επιστημονική τεκμηρίωση κλινικής εικόνας και θεραπευτικής προσέγγισης (με την
χρήση και ηλεκτρονικών μέσων) σε επίπεδο ασθενούς
(πορεία νόσου και παρακολούθηση/ανταπόκριση στην
θεραπεία, συμπεριλαμβανομένων ανεπιθύμητων εκδηλώσεων της θεραπείας) τόσο στο καλυπτήριο όσο και
στα λοιπά οργανικά συστήματα.
• Σύνταξη επιστημονικά τεκμηριωμένης ιατρικής έκθεσης με κριτική αξιολόγηση και των εργαστηριακών.
• Χρήση εργαλείων / ερωτηματολογίων σταδιοποίησης
και μέτρησης βαρύτητας/επιβάρυνσης νόσου καθώς και
στην κωδικοποίηση των νοσημάτων (ICD-10 και παρόμοια).
• Αρχές συνταγογράφησης, συμπεριλαμβανομένης
εκείνης γαληνικών σκευασμάτων και οικονομοτεχνικά
προβλήματα θεραπευτικών επιλογών.
3ο και 4ο έτος ειδικότητας (2ο και 3ο έτος ειδικής
εκπαίδευσης στην Δερματολογία και Αφροδισιολογία)
Θεωρητική κατάρτιση
• Μοριακή παθοβιολογία, παθοβιοχημεία και γενετική
επίκτητων, συγγενών και κληρονομικών παθήσεων.
• Φαρμακολογία του καλυπτηρίου συστήματος.
• Παιδιατρική και γηριατρική δερματολογία.
• Αυτοάνοσες παθήσεις και αλλεργιολογία δέρματος.
• Νεοπλασματικές παθήσεις.
• Παθήσεις πρωκτογεννητικής περιοχής και επιπολής
περιφερικού κυκλοφορικού συστήματος.
• Αντιδράσεις σε φυσικούς παράγοντες, εγκαύματα,
έλκη.
• Επαγγελματική και περιβαλλοντική δερματολογία.
• Δερματολογικές εκδηλώσεις σε συστηματικές νόσους, σε κύηση και μετά από μεταμόσχευση οργάνων.
• Επείγουσα ιατρική στη Δερματολογία.
• Αρχές και βασικές επιστήμες των διαγνωστικών in
vivo δερματικών δοκιμασιών και της φωτοβιολογίας του
δέρματος.
• Αρχές και βασικές επιστήμες των ‘μη επεμβατικών’
θεραπευτικών μεθόδων των παθήσεων της ειδικότητας,
συμπεριλαμβανομένων της φαρμακοθεραπείας (τοπικής
και συστηματικής) και των επιπλοκών της, των ανοσολογικών μεθόδων και των εμβολιασμών.
• Αρχές και βασικές επιστήμες των θεραπειών φυσικής / φυσικοχημικής αρχής, συμπεριλαμβανομένων των
χειρουργικών τεχνικών, κρυοχειρουργικής, διαθερμίας,
χημειοαπολέπισης, φωτοθεραπείας, Laser, υπερήχων και
πηγών ιονίζουσας ακτινοβολίας, καθώς και στοχευμένων
συνδυασμών των ανωτέρω, συμπεριλαμβανομένων της
φωτοχημειοθεραπείας, της φωτοδυναμικής θεραπείας
και άλλων παθοφυσιολογικά σχεδιασμένων συνδυαστικών θεραπευτικών προσεγγίσεων, συμπεριλαμβανομέ-
νων των διαδικασιών της επανορθωτικής (Αισθητικής και
Κοσμητικής) Δερματολογίας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2272/11.06.2019
• Ιδιαιτερότητες ασθενών ακραίου ηλικιακού φάσματος (νεογνική, παιδική-εφηβική και γεροντική ηλικία) και
ομάδων ασθενών σε ευαίσθητες περιόδους της ζωής
(κύηση, λοχεία, θηλασμός).
• Ιδιαιτερότητες ασθενών με σημαντικές συννοσηρότητες (όπως συστηματικές παθήσεις, σακχαρώδης δια-
βήτης, μεταμόσχευση συμπαγών οργάνων και μυελού
των οστών, κατακεκλιμένοι ασθενείς) ή/και πολυφαρμακία.
• Ιδιαιτερότητες παθήσεων με εντόπιση από όλο το
φάσμα των επιμέρους ανατομικών περιοχών του αντικειμένου της ειδικότητας, όπως τριχωτό, παλάμες-πέλματα,
μεσοδακτύλια, πρωκτογεννητική περιοχή, μεγάλες πτυχές του σώματος, όνυχες, αδένες, στοματική κοιλότητα
και χείλη.
• Αρχές επαγγελματικής και περιβαλλοντικής δερματολογίας.
• Βασικές αρχές των οικονομικών της υγείας και της
ορθολογικής διαχείρισης οικονομικών πόρων κατά την
άσκηση των κλινικών καθηκόντων.
Πρακτικές δεξιότητες
• Διαχείριση της κλινικής διαδικασίας (με ή χωρίς στοχευμένη συνεργασία με ιατρούς άλλων ειδικοτήτων) για
την διάγνωση και θεραπεία όλων των παθήσεων της ειδικότητας.
• Διαχείριση περιστατικών ασθενών με απειλητικές για
την ζωή δερματοπάθειες, συμπεριλαμβανομένης της
οξείας ανεπάρκειας του δέρματος.
• Τεκμηρίωση της ένδειξης και επιλογής εργαστηριακών εξετάσεων, αξιολόγηση εργαστηριακών ευρημάτων
και αξιοποίησή τους σε ολοκληρωμένο σχέδιο διαχείρισης του ασθενούς.
• Τεχνικές λήψης και προεργαστηριακής επεξεργασίας
βιολογικών δειγμάτων για την διάγνωση και θεραπεία
των παθήσεων της ειδικότητας.
• Εφαρμογή μη επεμβατικών απεικονιστικών μεθόδων διάγνωσης και τεκμηρίωσης των παθήσεων της
ειδικότητας (κλινική φωτογραφία, δερματοσκόπηση,
υπερηχογραφία, οπτική τομογραφία συνοχής και λοιπές
τεχνολογικές εξελίξεις).
• Εφαρμογή δοκιμασιών ελέγχου της (παθο)φυσιολογίας και λειτουργικότητας του δέρματος, συμπεριλαμβα-
νομένων κλινικών δοκιμασιών, όπως έλεγχος δερμογραφισμού και επιπέδου αιμάτωσης του δέρματος και των
άκρων, σημεία Darier και Nikolsky, δοκιμασιών παθεργίας και περιχειρίδας, καθώς και αλλεργιολογικών ή άλλων
συναφών δοκιμασιών στα πλαίσια της ειδικότητας.
• Τεκμηρίωση της ένδειξης, ορθολογική επιλογή και
αξιολόγηση των ευρημάτων απεικονιστικών και παρακλινικών εξετάσεων οργανικών συστημάτων εκτός
ειδικότητας στα πλαίσια αντιμετώπισης ασθενών με
παθήσεις δέρματος.
• Εφαρμογή των βασικών τεχνικών επεμβατικής δερματολογίας με χειρουργικές και άλλες φυσικοχημικές
μεθόδους για την διάγνωση και θεραπεία των παθήσεων
της ειδικότητας.
• Αντιμετώπιση τραυματικών αλλοιώσεων του δέρματος όπως εγκαυμάτων, λοιπών αντιδράσεων σε φυσι-
κούς παράγοντες και θεραπείας ελκών και διαταραχών
επούλωσης με συντηρητικές και χειρουργικές μεθόδους.
• Αντιμετώπιση παθήσεων του επιπολής περιφερικού
κυκλοφορικού συστήματος με συντηρητικές και χειρουργικές μεθόδους.
• Εφαρμογή θεραπευτικών μεθόδων όπως φωτοθεραπεία, φωτοχημειοθεραπεία, φωτοδυναμική θεραπεία,
κρυοχειρουργική, διαθερμία, χημειοαπολέπιση, Laser,
ανοσοθεραπεία ή συνδυασμών τους.
• Θεωρητικές και πρακτικές αρχές ψυχοδερματολογίας και κοινωνικών παραμέτρων των παθήσεων της
ειδικότητας.
• Εφαρμογή επεμβατικών και μη μεθόδων, που βελτιώνουν ή/και επανορθώνουν την εμφάνιση (χρώμα, υφή)
και την δομή του δέρματος και των εξαρτημάτων του
και διαχείριση των επιπλοκών που προκύπτουν από τις
κοσμητικές και αισθητικές διαδικασίες.
• Διάγνωση και κλινική διαχείριση των αφροδισίων
νόσων και των λοιπών ΣΜΝ συμπεριλαμβανομένων συστηματικών εκδηλώσεων, δερματοπαθειών των γεννητι-
κών οργάνων και του πρωκτού σε όλους τους ασθενείς
ανεξαρτήτως φύλου και ηλικίας αυτοτελώς ή στα πλαίσια
διεπιστημονικής συνεργασίας για την αντιμετώπιση ΣΜΝ
στην εγκυμοσύνη και λοιμώξεων γεννητικών οργάνων
στην παιδική ηλικία.
• Διάγνωση και κλινική διαχείριση των τοπικών και συστηματικών επιπλοκών και των ανεπιθύμητων ενεργειών
της θεραπείας των αφροδισίων νόσων και των λοιπών
ΣΜΝ.
• Διάγνωση και κλινική διαχείριση δερματολογικής ή
αφροδισιολογικής συννοσηρότητας σε ασθενείς με παθήσεις άλλων οργανικών νοσημάτων, συνδρόμων και
συστηματικών παθήσεων με συμμετοχή σε κατά παραγγελία συμβουλευτική δραστηριότητα σε ασθενείς άλλων
ιατρικών ειδικοτήτων.
5ο έτος ειδικότητας (4ο έτος ειδικής άσκησης αποτελούμενο από έξι (6) μήνες άσκησης στη Χειρουργική &
έξι (6) μήνες άσκησης στη Δερματολογία και Αφροδισιολογία)
ΑΣΚΗΣΗ ΣΤΗ ΧΕΙΡΟΥΡΓΙΚΗ (6 μήνες )
Ανατομία του σώματος. Εξειδικευμένες ανατομικές
περιοχές (π.χ. στο πρόσωπο παρειά, εμπροσθονωτιαίος, στον οφθαλμό, εσωκανθός, εξωκανθός, στη μύτη
ριζορίνιο, ακρορίνιο, πλάγιο ρινός) κ.λπ.
Προεγχειρητικός έλεγχος. Ιστορικό ασθενούς και απαραίτητες εξετάσεις πριν από κάθε χειρουργείο (για ποιο
λόγο επιβάλλονται οι εξετάσεις αυτές).
Χειρουργικά εργαλεία. Διάκριση αυτών και χρηστικότητά τους.
Χειρουργικά ράμματα. Διάκριση αυτών ανάλογα με
το υλικό και το μέγεθός τους. Χρήση αυτών ανάλογα με
την ανατομική περιοχή.
Χειρουργικές ραφές. Πού χρησιμοποιείται και γιατί η
κάθε μία. Πλεονεκτήματα και μειονεκτήματα αυτών.
Τοπική νάρκωση χειρουργικών επεμβάσεων. Φαρμακευτικά υλικά και διάρκεια μιας τοπικής αναισθησίας.
Βασικές αρχές τοπικής αναισθησίας.
Είδη τραυμάτων. Διάκριση αυτών - κατά πρώτο και
δεύτερο σκοπό - καθώς και τρόποι αντιμετώπισής τους
ανάλογα με την περιοχή του σώματος και τον χρόνο που
μεσολαβεί από την στιγμή του συμβάντος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2272/11.06.2019
Εγκαύματα. Σε τι τα διακρίνουμε, τρόποι αντιμετώπισής τους ανάλογα με την εγκαυματική περιοχή.
Κατακλείσεις. Τρόποι αντιμετώπισής τους (χειρουργικός καθαρισμός και η επιβαλλόμενη περιποίηση).
Άτονα έλκη. Τρόποι αντιμετώπισής τους
Περιποίηση χειρουργικών τομών. Χρόνος αφαίρεσης
των χειρουργικών ραμμάτων ανάλογα της ανατομικής
περιοχής και του είδους της χειρουργικής ραφής (π.χ. άλλος χρόνος για το σώμα, άλλος χρόνος για το πρόσωπο,
άλλος χρόνος για ενδοδερμική ραφή και άλλος χρόνος
για μεμονωμένα ράμματα.
Αφαιρέσεις καλοήθων-κακοήθων όγκων.
Παροχέτευση και αφαίρεση κύστεων.
Τεχνικές σύγκλησης.
Χειρουργικές βιοψίες.
Άρθρο 2
Προϋποθέσεις Αναγνώρισης Εκπαιδευτικών
Κεντρων Α. Εκπαιδευτικά Κέντρα Χορήγηση
Πλήρους Χρόνου Ειδίκευσης
1. Κλινική/Τμήμα Πανεπιστημιακού ή Νοσοκομείου
ΕΣΥ με δυνατότητα νοσηλείας, λειτουργία εξωτερικών
ιατρείων (τακτικά ή/και επείγοντα) και υποστήριξη ερευνητικών/μεταπτυχιακών προγραμμάτων.
2. Ως δυνατότητα νοσηλείας νοείται η ύπαρξη ιδίων
κλινών ή η πρόσβαση σε κλίνες νοσηλείας.
3. Τα εξωτερικά ιατρεία προσφέρουν εξειδικευμένες
υπηρεσίες διάγνωσης και αντιμετώπισης από όλο το
εύρος των παθήσεων της Δερματολογίας και Αφροδισιολογίας.
4. Το Νοσοκομείο στο οποίο είναι ενταγμένη η Κλινική/Τμήμα διαθέτει ή υποστηρίζεται από Ακτινολογικό
Εργαστήριο, Αξονικό/Μαγνητικό Τομογράφο, Παθολογοανατομικό Εργαστήριο, Μικροβιολογικό-Μυκητολο-
γικό Εργαστήριο, Παθολογική Κλινική ή Ιατρείο, Γενική/
Πλαστική Χειρουργική, Αρχείο, Βιβλιοθήκη ή Αίθουσα
Διδασκαλίας.
5. Το Εκπαιδευτικό Κέντρο χορήγησης πλήρους ειδικότητας πρέπει να διαθέτει τουλάχιστον τρεις (3) εκπαι-
δευτές.
Πρόγραμμα Εκπαιδευτικού Κέντρου
Το εκπαιδευτικό πρόγραμμα του Εκπαιδευτικού Κέντρου χορήγησης πλήρους ειδικότητας πρέπει να πα-
ρέχει στους ειδικευόμενους στην Κλινική/Εξωτερικά
Ιατρεία αντίστοιχα:
1. Καθημερινή επίσκεψη στους θαλάμους με τους εκπαιδευτές.
2. Καθημερινή συζήτηση των τρεχόντων διαγνωστικών και θεραπευτικών προβλημάτων των νοσηλευο-
μένων ασθενών
3. Καθημερινή επίδειξη των εισαγομένων ασθενών
4. Καθημερινή συμμετοχή στη διενέργεια των Τακτικών Εξωτερικών Ιατρείων
5. Επίδειξη ενδιαφερόντων περιστατικών από τα εξωτερικά ιατρεία.
6. Πρόγραμμα διαλέξεων-σεμιναρίων που καλύπτουν
όλο το φάσμα του γνωστικού αντικειμένου της ειδικότητας.
7. Εβδομαδιαία βιβλιογραφική ενημέρωση.
Β. ΑΞΙΟΛΟΓΗΣΗ ΚΑΙ ΔΙΑΠΙΣΤΕΥΣΗ ΕΚΠΑΙΔΕΥΤΙΚΩΝ
ΚΕΝΤΡΩΝ
Σε περίπτωση μη ικανοποίησης των προϋποθέσεων χορήγησης πλήρους ή μερικής ειδικότητας από το
Κέντρο, δίδεται 24μηνη δυνατότητα προσαρμογής,
άλλως υποβαθμίζεται σε Κέντρο χορήγησης μερικής
ειδικότητας ή αναστέλλεται η δυνατότητα χορήγησης
ειδικότητας έως την εκπλήρωση των απαιτούμενων
προϋποθέσεων.
Άρθρο 3
Κάθε Ομάδα εκπαιδευτικών Κέντρων θα διευθύνεται
από Εκπαιδευτική Επιτροπή, η οποία θα διευθύνει το
εκπαιδευτικό έργο και θα αποτελείται από τον Συντονιστή Δ/ντή εκπαιδευτικού κέντρου τύπου Α και τους
Συντονιστές Διευθυντές των Εκπαιδευτικών κέντρων
τύπου Β που υπάγονται σε αυτό. Ελλείψει Συντονιστή
Διευθυντή θα ορίζεται από το Δ. Σ του Νοσοκομείου
ιατρός αντίστοιχης ειδικότητας με βαθμό Δ/ντή.
Άρθρο 4
Στα Νοσοκομεία που αναγνωρίζονται για πρώτη φορά
ως κατάλληλα για τη χορήγηση χρόνου άσκησης στην
ειδικότητα της Δερματολογίας και Αφροδισιολογίας οι
ειδικευόμενοι ιατροί θα ασκούνται μόνον στα επιμέρους
στάδια εκπαίδευσης (rotation) και θα εφημερεύουν στα
αντίστοιχα τμήματα αυτών των Νοσοκομείων από τα
οποία θα αποζημιώνονται τις εφημερίες τους ή στο Νοσοκομείο τοποθέτησής τους με απόφαση της Εκπαιδευ-
τικής Επιτροπής της ομάδας του Εκπαιδευτικού Κέντρου.
Άρθρο 5
Οι ειδικευόμενοι ιατροί που θα ασκηθούν στα επιμέρους στάδια εκπαίδευσης (rotation) σε εκπαιδευτικά
κέντρα αναγνωρισμένα μόνον για τα επιμέρους στάδια, θα εφημερεύουν στα αντίστοιχα τμήματα αυτών
των νοσοκομείων, από τα οποία θα αποζημιώνονται τις
εφημερίες τους ή στο Νοσοκομείο τοποθέτησής τους με
απόφαση της Εκπαιδευτικής Επιτροπής της ομάδας του
Εκπαιδευτικού Κέντρου.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 5 Ιουνίου 2019
Ο Αναπληρωτής Υπουργός
ΠΑΥΛΟΣ ΠΟΛΑΚΗΣ
Ι
Αριθμ. Γ5α/Γ.Π.οικ. 42972
(2)
Εκπαίδευση στην Ιατρική Εξειδίκευση της Κλινικής Μικροβιολογίας.
Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ
Έχοντας υπόψη:
1. Τις διατάξεις:
α. του ν. 1278/1982 « Για σύσταση Κεντρικού Συμβουλίου Υγείας» (ΦΕΚ Α 105), όπως ισχύει,
β. της παρ. 1 του άρθρου 31 του ν. 1397/1983 « Εθνικό
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2272/11.06.2019
σύστημα υγείας» ( ΦΕΚ Α΄ 143),
γ. του άρθρου 42 του ν.4071/2012 «Ρυθμίσεις για την
τοπική ανάπτυξη, την αυτοδιοίκηση και την αποκεντρωμένη διοίκηση Ενσωμάτωση Οδηγίας 2009/50» (ΦΕΚ Α΄
85),
δ. των άρθρων 47,81,82,83,84,85,87,88,97,106,108,
114,120,138 του ν. 4251/2014 «Κώδικας Μετανάστευσης
και Κοινωνικής Ένταξης και λοιπές διατάξεις» (ΦΕΚ Α΄ 80),
ε. του άρθρου 12 του ν. 4356/2015 « Σύμφωνο συμβίωσης, άσκηση δικαιωμάτων, ποινικές και άλλες διατάξεις»
(ΦΕΚ Α΄ 181),
στ. του άρθρου 3 του ν. 4443/2016 «Η ενσωμάτωση της
οδηγίας 2000/43/ΕΚ ….και άλλες διατάξεις» (ΦΕΚ Α΄ 232),
ζ. της περ. 5Β της παρ. 4 του άρθρου 8 του ν 4558/2018
«Κύρωση συμβάσεων μεταξύ του Ελληνικού Δημοσίου
και του Γενικού Νοσοκομείου Χανίων και της Επιτροπής
Εκτελεστών Διαθήκης Γ.Γ. Μαλινάκη και του Γενικού Νοσοκομείου Κεφαλληνίας και των Εκτελεστών της διαθή-
κης της Μαρίας (Μάρης) Βεργωτή αντίστοιχα και λοιπές
διατάξεις» (ΦΕΚ Α΄ 140),
η. του άρθρου 6 του ν.δ. 3366/1955 «Περί ασκήσεως
του ιατρικού επαγγέλματος και ιατρικών ειδικοτήτων και
άλλων τινών διατάξεων» (ΦΕΚ Α΄ 258),
θ. του π.δ. 73/2015 «Διορισμός Αντιπροέδρου της
Κυβέρνησης, Υπουργών, Αναπληρωτών Υπουργών και
Υφυπουργών» (ΦΕΚ Α 116), όπως ισχύει,
ι. του π.δ. 121/2017 «Οργανισμός του Υπουργείου Υγείας» (ΦΕΚ Α΄ 148), όπως ισχύει.
2. Την Υ80/2017 απόφαση του Πρωθυπουργού «Τροποποίηση απόφασης ανάθεσης αρμοδιοτήτων στον
Αναπληρωτή Υπουργό Υγείας Παύλο Πολάκη» (ΦΕΚ Β΄
3904).
3. Την Γ5α/Γ.Π οικ.64845/29-8-2018 υπουργική απόφαση «Ονομασία, περιεχόμενο και προϋποθέσεις από-
κτησης τίτλου ιατρικής εξειδίκευσης από ιατρούς που
κατέχουν τίτλο ιατρικής ειδικότητας» (ΦEK Β΄ 3958) και
την Διόρθωση Σφάλματος αυτής (ΦΕΚ Β΄ 770).
4. Την 2219/9-4-2019 απόφαση του Κεντρικού Συμβουλίου Υγείας.
5. Το γεγονός ότι από την απόφαση αυτή δεν προκαλείται δαπάνη σε βάρος του Κρατικού Προϋπολογισμού,
αποφασίζουμε:
Το αναλυτικό εκπαιδευτικό πρόγραμμα, το Βιβλιάριο
Εκπαίδευσης του εξειδικευόμενου, το οποίο χορηγείται
στον ιατρό από το Κεντρικό Συμβούλιο Υγείας και την
αναγνώριση των Εκπαιδευτικών Κέντρων ως κατάλληλων για την χορήγηση της εξειδίκευσης στην Kλινική
Μικροβιολογία.
Άρθρο 1
Εκπαιδευτικό Πρόγραμμα
Το έργο του ιατρού Κλινικού Μικροβιολόγου θα είναι
η παροχή συμβουλών για τη διάγνωση, τη θεραπεία και
την πρόληψη των λοιμώξεων, ήτοι καλείται: 1) να προτείνει διαγνωστικά και θεραπευτικά πρωτόκολλα σε άμεση
συνεργασία με τον θεράποντα ιατρό 2) να συμμετέχει
ενεργά ως τακτικό μέλος στην Επιτροπή Λοιμώξεων
του Νοσοκομείου στον έλεγχο των λοιμώξεων και στην
Ομάδα Επιτήρησης της Κατανάλωσης και της Ορθής
Χρήσης των Αντιβιοτικών (ΟΕΚΟΧΑ) του Νοσοκομείου,
3) να συνεργάζεται με τον Εθνικό Οργανισμό Δημόσιας Υγείας (ΕΟΔΥ) ή αντίστοιχο οργανισμό και τις αρχές
Δημόσιας Υγείας, 4) να συμμετέχει σε ομάδες εργασίας
για την επίλυση επιστημονικών θεμάτων και θέσπιση
κατευθυντήριων οδηγιών σχετικών με θέματα Κλινικής
Μικροβιολογίας καθώς και σε διεπιστημονικές - διατομεακές συζητήσεις. Επίσης, θα συμμετέχει σε εκπαιδευ-
τικά προγράμματα επιστημονικής και επαγγελματικής
κατάρτισης για Ιατρούς ειδικότητας Βιοπαθολογίας/
Εργαστηριακής Ιατρικής, εξειδίκευσης Λοιμωξιολογίας
και άλλους επαγγελματίες υγείας με ενδιαφέρον στον
τομέα των λοιμώξεων.
Ο υποψήφιος για την εξειδίκευση στη Κλινική Μικροβιολογία πρέπει να είναι ιατρός ειδικότητας Ιατρικής Βιο-
παθολογίας (Μικροβιολογίας), Ιατρικής Βιοπαθολογίας/
Εργαστηριακής Ιατρικής και να πληροί τις προϋποθέσεις
επιλογής για εκπαίδευση στην εξειδίκευση όπως ορίζονται από την εκάστοτε νομοθεσία.
Α. Περιεχόμενο της εκπαίδευσης
Αα. Θεωρητικές γνώσεις
1. Κλινική διαγνωστική: Οι εξειδικευόμενοι θα παρακολουθούν το πρόγραμμα των θεωρητικών μαθημάτων
των εξειδικευομένων στη Λοιμωξιολογία, καθώς και τις
συζητήσεις ενδιαφερόντων περιστατικών που γίνονται
στην Κλινική. Επίσης θα ακολουθούν προγραμματισμένα τις επισκέψεις των Λοιμωξιολόγων στις Κλινικές του
Νοσοκομείου.
2. Εργαστηριακή διαγνωστική: απομόνωση, ταυτοποίηση παθογόνων, διαγνωστικές δοκιμασίες (ορολογικές,
μοριακές, έλεγχος ευαισθησίας στα αντιμικροβιακά και
αντιμυκητιακά, έλεγχος μηχανισμών αντοχής στα αντιμικροβιακά, έλεγχος ποιότητας εξετάσεων).
3. Θεραπεία: αντιμικροβιακά, αντιμυκητιακά, αντιμυκοβακτηριδιακά, αντιιικά, αντιπαρασιτικά φάρμακα.
4. Επιμελητεία (stewardship) αντιβιοτικών, απολυμαντικών, αντισηπτικών.
5. Νοσοκομειακές λοιμώξεις (ΝΛ). Πρόληψη και έλεγχος των Νοσοκομειακών Λοιμώξεων. Καταγραφή, διε-
ρεύνηση (συμπεριλαμβανομένων μοριακής τυποποίησης παθογόνων και μέτρων ελέγχου ΝΛ), επιτήρηση
μικροβιακής αντοχής, παρακολούθηση της διαχρονικής
εξέλιξης δεικτών ελέγχου Ν.Λ.
6. Διαχείριση Ιατρικών Αποβλήτων
7. Γνώσεις ασφάλειας προσωπικού/εργαζομένων
8. Εθνικό Πρόγραμμα εμβολιασμών
9. Γνώσεις σχετικές με τη Δημόσια Υγεία (επιτήρηση
νοσημάτων, επιδημιολογία)
10. Παρακολούθηση ΕΙ Λοιμώξεων
Αβ. Πρακτικές δεξιότητες
Ο Κλινικός Μικροβιολόγος θα παρακολουθεί προγραμματισμένα τις επισκέψεις και τις συζητήσεις των
περιστατικών με τους Λοιμωξιολόγους, και τους άλλους
θεράποντες κλινικούς ιατρούς καθώς και τα αποτελέσματα και τις αξιολογήσεις των εργαστηριακών εξετάσεων
των ασθενών, ώστε να είναι σε θέση να:
1. Παρέχει συμβουλές προς τον θεράποντα κλινικό
ιατρό: α) για τη διάγνωση, βασιζόμενος στην εργαστηριακή διερεύνηση των παθογόνων που απομονώνονται
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2272/11.06.2019
από τα βιολογικά υλικά των ασθενών, β) για τη θεραπεία
με βάση τα εργαστηριακά αποτελέσματα ελέγχου αντιμικροβιακής ευαισθησίας και με βάση την καταγραφή
της επιδημιολογίας των ενδονοσοκομειακών παθογόνων
και γ) για την πρόληψη των λοιμώξεων.
2. Προτείνει διαγνωστικά και θεραπευτικά πρωτόκολλα βασισμένα στην εν γένει μικροβιολογική διαγνωστική
προς τον θεράποντα ιατρό, ο οποίος και έχει την ευθύνη
του ασθενούς.
3. Συμμετέχει ενεργά ως τακτικό μέλος στην Επιτροπή
Λοιμώξεων του Νοσοκομείου στον έλεγχο των λοιμώξεων.
4. Συμμετέχει ενεργά στην Ομάδα Επιτήρησης της
Κατανάλωσης και Χρήσης των Αντιβιοτικών (ΟΕΚΟΧΑ)
του Νοσοκομείου.
5. Συνεργάζεται με τον Εθνικό Οργανισμό Δημόσιας
Υγείας (ΕΟΔΥ) και τις αρχές Δημόσιας Υγείας.
6. Συμμετέχει σε προγράμματα κατάρτισης για Ιατρούς
Βιοπαθολόγους, Λοιμωξιολόγους και άλλους επαγγελματίες υγείας με ενδιαφέρον στον τομέα των λοιμώξεων.
7. Συμμετέχει σε ομάδες εργασίας για την επίλυση
επιστημονικών θεμάτων και θέσπιση κατευθυντήριων
οδηγιών σχετικών με θέματα Κλινικής Μικροβιολογίας
καθώς και σε διατομεακές συζητήσεις.
8. Συμμετέχει σε ερευνητικά πρωτόκολλα σχετιζόμενα
με θέματα Κλινικής Μικροβιολογίας.
9. Συμμετέχει σε σεμινάρια, κλινικά φροντιστήρια,
ημερίδες κ.λπ. με σκοπό την ενημέρωση σε θέματα λοιμώξεων.
Β. Οργάνωση της εκπαίδευσης - Χρονοδιάγραμμα
κατάρτισης
Η εξειδίκευση στην Κλινική Μικροβιολογία απαιτεί
εκπαίδευση στην Κλινική Ιατρική σε συνεργασία με το
εκπαιδευτικό πρόγραμμα του Τμήματος Λοιμώξεων,
τόσο σε θεωρητικό, όσο και σε πρακτικό επίπεδο, τη
Δημόσια Υγεία με έμφαση την πρόληψη και τον έλεγχο
των νοσοκομειακών λοιμώξεων και την αντιμετώπιση
μικροεξάρσεων / επιδημιών στην Κοινότητα.
Η διάρκεια της εξειδίκευσης είναι δύο (2) έτη και
περιλαμβάνει: κλινική εκπαίδευση στη διαγνωστική
προσπέλαση και αντιμετώπιση λοιμώξεων σε παιδιά
και ενήλικες, εκπαίδευση στις μεθόδους καταγραφής,
επιτήρησης και παρέμβασης για τον έλεγχο των λοιμώξεων στο χώρο του νοσοκομείου, μαθήματα κλινικής
μικροβιολογίας, λοιμωξιολογίας, συμμετοχή σε κλινικά ή
εργαστηριακά ερευνητικά πρωτόκολλα στο αντικείμενο
των λοιμώξεων. Δεν περιλαμβάνει σε καμιά περίπτωση
εκ νέου βασική εκπαίδευση στο Μικροβιολογικό Εργαστήριο, διότι ο εξειδικευόμενος, ως Ιατρός ειδικότητας
Ιατρικής Βιοπαθολογίας/Εργαστηριακής Ιατρικής, θεωρείται κατά τεκμήριο εκπαιδευμένος στην εργαστηριακή
μικροβιολογική διαγνωστική. Ωστόσο, περιλαμβάνει τη
συμπλήρωση των γνώσεών του με τις εξελίξεις στην μικροβιολογική διαγνωστική.
Πρακτικά η εκπαίδευση θα περιλαμβάνει την επί δύο
(2) έτη καθημερινή συμμετοχή με τους κλινικούς ιατρούς
στην επίσκεψη των ασθενών σε κλινικές με περιπτώσεις
ασθενών λοιμωξιολογικού ενδιαφέροντος (Παθολογικές,
Παιδιατρικές, Χειρουργικές, ΜΕΘ κ.λ.π.) και την μετέπειτα
παρακολούθηση και διαχείριση των σχετικών εργαστηριακών μικροβιολογικών διαγνωστικών εξετάσεων στο
Μικροβιολογικό Εργαστήριο. Η καθημερινή κατανομή
του ωραρίου εργασίας σε κλινική και εργαστήριο θα
αφορά στην κατ’ αρχάς πλήρη παρακολούθηση της επίσκεψης των ασθενών με το ιατρικό επιτελείο του εκάστο-
τε τμήματος στο οποίο εκπαιδεύεται, και κατόπιν στην
εργασία στο εργαστήριο προκειμένου να ασχολείται
με την εργαστηριακή διαγνωστική των περιστατικών
αυτών.
Προτεινόμενοι χρόνοι επισκέψεων στις κλινικές είναι:
έξι (6) μήνες σε Παθολογικές, έξι (6) μήνες σε Παιδιατρικές, έξι (6) μήνες σε ΜΕΘ ενηλίκων, παίδων ή ΜΕΝ νεο-
γνών και έξι (6) σε Χειρουργικές και λοιπές κλινικές. Ειδικά για την εκπαίδευση σε Παιδιατρικές και Παθολογικές
κλινικές εάν στο νοσοκομείο – εκπαιδευτικό κέντρο δεν
υπάρχουν και τα δύο είδη κλινικών, τότε είναι υποχρεωτική η κάλυψη του αντιστοίχου χρόνου εκπαίδευσης να
γίνεται σε άλλο νοσοκομείο το οποίο διαθέτει τη σχετική κλινική (rotation). Οι χρόνοι αυτοί είναι ενδεικτικοί
και μπορούν να μεταβάλλονται και να προσαρμόζονται
ανάλογα με το υλικό των λοιμωξιολογικών περιστατικών
των διαφόρων κλινικών του νοσοκομείου.
Γ. Εκπαιδευτές
Εκπαιδευτές Κλινικών Μικροβιολόγων είναι ιατροί
ειδικότητας Ιατρικής Βιοπαθολογία ς/Εργαστηριακής
Ιατρικής εξειδικευμένοι στην Κλινική Μικροβιολογία ή
ιατροί κυρίως με εξειδίκευση στη Λοιμωξιολογία, αλλά
και άλλων ειδικοτήτων όπως Παθολογίας, Νεφρολογίας,
Χειρουργικής, αναλόγως της θεματολογίας. Ο συντονιστής διευθυντής ή ο διευθυντής του Βιοπαθολογικού
Τμήματος, εάν έχει την εξειδίκευση στην Κλινική Μικροβιολογία ή ο ανώτερος στη βαθμίδα Κλινικός Μικροβιο-
λόγος, καταρτίζει το πρόγραμμα εκπαίδευσης του εξειδικευόμενου σύμφωνα με τις επίσημες οδηγίες της εθνικής
νομοθεσίας και είναι υπεύθυνος για την υλοποίησή του.
Άρθρο 2
Αριθμός Εξειδικευόμενων
Ο αριθμός των θέσεων ανά νοσοκομείο εξαρτάται από
τον αριθμό των κλινών: για τα Νοσοκομεία έως 400 κλινών τουλάχιστον μια θέση και για τα νοσοκομεία άνω
των 400 κλινών τουλάχιστον δύο θέσεις. Οι θέσεις αυτές
θα ανήκουν στο Βιοπαθολογικό Τμήμα των νοσοκομείων
και οι απασχολούμενοι Κλινικοί Μικροβιολόγοι θα έχουν
διακριτά καθήκοντα σε σχέση με το υπόλοιπο ιατρικό
προσωπικό του Βιοπαθολογικού Τμήματος, θα συμμετέχουν όμως κανονικά στο πρόγραμμα εφημεριών των
Ιατρών ειδικότητας Ιατρικής Βιοπαθολογίας/Εργαστηριακής Ιατρικής.
Άρθρο 3
Απόκτηση του Τίτλου της Εξειδίκευσης
1. Η πιστοποίηση των ιατρών πραγματοποιείται κατόπιν εξετάσεων,oι οποίες διενεργούνται τέσσερις
φορές τον χρόνο κατά τους μήνες Φεβρουάριο, Μάϊο,
Σεπτέμβριο και Δεκέμβριο, με έδρα την Αθήνα για τους
εκπαιδευθέντες στα Νοσηλευτικά Ιδρύματα της Στερεάς
Ελλάδας, Πελοποννήσου Ζακύνθου, Κεφαλληνίας, νήσων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2272/11.06.2019
Β, Β.Α Αιγαίου, Κυκλάδων, Δωδεκανήσου και Κρήτης και
στην Θεσσαλονίκη για τους εκπαιδευθέντες στα Νοσηλευτικά Ιδρύματα Μακεδονίας, Θράκης, Ηπείρου, Θεσ-
σαλίας, Κέρκυρας, Λευκάδας.
2. Η εξειδίκευση στην Κλινική Μικροβιολογία αποκτάται μετά από επιτυχείς γραπτές και προφορικές εξετά-
σεις ενώπιον τριμελούς εξεταστικής επιτροπής, η οποία
συγκροτείται με απόφαση του Υπουργού Υγείας μετά
από γνώμη του ΚΕ.Σ.Υ. Στην ανωτέρω Επιτροπή, μέσω
του γραμματέα των εξετάσεων υποβάλλονται όλα τα
απαιτούμενα δικαιολογητικά (βεβαίωση του Διευθυντού
της Μονάδας στην οποία εξειδικεύτηκε ο ιατρός, log
book). Σε περίπτωση αποτυχίας στις εξετάσεις για την
απόκτηση του τίτλου της εξειδίκευσης, ο υποψήφιος
έχει τη δυνατότητα να προσέλθει εκ νέου για εξέταση
σύμφωνα με τα οριζόμενα για την απόκτηση ιατρικής
ειδικότητας. Η διαδικασία των εξετάσεων είναι σύμφωνα
με την κείμενη νομοθεσία διενέργειας των εξετάσεων για
την απόκτηση τίτλου ειδικότητας.
3. Το περιεχόμενο και ο τύπος του τίτλου της εξειδίκευσης καθορίζονται από τον Υπουργό Υγείας μετά
από γνώμη του Κεντρικού Συμβουλίου Υγείας και είναι
ο κάτωθι:
ǼȁȁǾȃǿȀǾ ǻǾȂȅȀȇǹȉǿǹ                                                           ǹșȒȞĮ
ȊȆȅȊȇīǼǿȅ ȊīǼǿǹȈ                                                                      ǹȡ. ȆȡȦĲ:
ȉǿȉȁȅȈ ǿǹȉȇǿȀǾȈ ǼȄǼǿǻǿȀǼȊȈǾȈ
ȈȉǾȃ ȀȁǿȃǿȀǾ ȂǿȀȇȅǺǿȅȁȅīǿǹ
ȋȠȡȘȖİȓĲĮȚ ıĲȠȞ/ȘȞ ȚĮĲȡȩ ……………………  ĲȠȣ ………………………,
İȚįȚțȩĲȘĲĮȢ……………………………ĲȓĲȜȠȢ İȟİȚįȓțİȣıȘȢ ıĲȘȞ ȀȜȚȞȚțȒ ȂȚțȡȠȕȚȠȜȠȖȓĮ
ȅ ʌĮȡȫȞ ĲȓĲȜȠȢ ȤȠȡȘȖİȓĲĮȚ ıȪȝĳȦȞĮ ȝİ ĲȚȢ įȚĮĲȐȟİȚȢ ( ĮȞĮĳȠȡȐ ıĲȘȞ țİȓȝİȞȘ
ȞȠȝȠșİıȓĮ)
Ƀ ɉɅɃɉɆȳɃɇ ɉȳȵȻȰɇ
H χορήγηση του τίτλου της εξειδίκευσης θα συνοδεύεται από διαβιβαστικό έγγραφο προς τον ενδιαφερόμενο
ιατρό.
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 5 Ιουνίου 2019
Ο Αναπληρωτής Υπουργός
ΠΑΥΛΟΣ ΠΟΛΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2272/11.06.2019
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα
(ν. 3469/2006/Α΄ 131 και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
r Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
r Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
r Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
r Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20190202272.pdf | Tokens: 32069]